title: Πολιτικές υγείας μετά το 2010 και ποιότητα στον τομέα της υγείας
title: Health policies and quality in health sector since 2010
titleType: AlternativeTitle
Creators: name: Νόικος, Σεραφείμ
Publisher: name: Πανεπιστήμιο Δυτικής Αττικής
Year: 2023
Subjects: Ποιότητα υπηρεσιών υγείας
Προσβασιμότητα
Βελτίωση ποιότητας
Φροντίδα υγείας
Μεταρρυθμίσεις υγείας
Ανισότητες υγείας
Συστήματα υγείας
Ελλάδα

description: Εισαγωγή: Τις τελευταίες δεκαετίες πλήθος νομοθετικών ρυθμίσεων ψηφίστηκαν στη χώρα μας που αφορούσαν την ποιότητα παροχών στις υπηρεσίες υγείας. Ωστόσο, μέχρι σήμερα, τα αποτελέσματα αυτών των ρυθμίσεων δεν ήταν αντάξια των προσδοκιών του νομοθετικού πλαισίου. Το Σύστημα Υγείας στην Ελλάδα ιδρύθηκε πολύ πρόσφατα σε σχέση με ορισμέ-νες ευρωπαϊκές χώρες οι οποίες διαθέτουν πλέον προηγμένα συστήματα υγείας και θα μπο-ρούσαν να αποτελέσουν παράδειγμα και πρότυπο μεταρρυθμίσεων υγείας για τη χώρα μας. Σκοπός: Σκοπός της παρούσας ανασκοπικής διπλωματικής εργασίας ήταν η ανάδειξη των βέλτιστων πρακτικών που εφαρμόστηκαν σε χώρες με προηγμένα Συστήματα Υγείας ως προς τις διαστάσεις που συνθέτουν την ποιότητα στις παρεχόμενες υπηρεσίες, και ως προς την επίτευξη της ισότιμης πρόσβασης και καθολικότητας των Συστημάτων αυτών, ώστε να διαπιστωθεί εάν και κατά πόσο αυτές οι πρακτικές είναι εφικτό να εφαρμοστούν στη χώρα μας προσαρμοσμένες στις υπάρχουσες συνθήκες και στην ελληνική πραγματικότητα. Μεθοδολογία: Πραγματοποιήθηκε μία Συστηματική Βιβλιογραφική Ανασκόπηση στις βά-σεις δεδομένων Heal-Link, PubMed, Google Scholar, και Cochrane, σε διαδικτυακές πηγές επιστημονικών φορέων και οργανισμών και σε έντυπο υλικό ενώ η μελέτη εστιάστηκε στην προσβασιμότητα στις υπηρεσίες υγείας Γερμανίας και Ισπανίας και Ελλάδας ως μία από τις σημαντικές διαστάσεις που συνθέτουν την ποιότητα της παρεχόμενης περίθαλψης. Παράλ-ληλα πραγματοποιήθηκε Περιγραφική Βιβλιογραφική Ανασκόπηση με σκοπό να αναζητη-θούν οι βέλτιστες πρακτικές που εφαρμόστηκαν σε χώρες με προηγμένα Συστήματα Υγείας ως προς τη βελτίωση της ποιότητας στις παρεχόμενες υπηρεσίες. Για την αναζήτηση χρησι-μοποιήθηκαν οι παρακάτω λέξεις κλειδιά: accessibility, inequalities, healthcare system, Spain, Germany, Greece, προσβασιμότητα, ανισότητες καθώς καi συνδυασμοί αυτών. Η χρο-νική διάρκεια της αναζήτησης ήταν από 01/11/2021 έως 28/2/2023 και η γλώσσα αναζήτη-σης ήταν η αγγλική και η ελληνική. Αποτελέσματα: Για τη συστηματική ανασκόπηση συνολικά 20 άρθρα της διεθνούς βιβλιο-γραφίας πληρούσαν τα κριτήρια ένταξης στη μελέτη. Διαπιστώθηκε ότι, παρ’ όλο που οι χώρες αυτές έχουν πετύχει ένα υψηλό ποσοστό καθολικής κάλυψης του πληθυσμού και, σε γενικές γραμμές, η ισότιμη πρόσβαση στις υπηρεσίες υγείας έχει επιτευχθεί σε μεγάλο βαθ-μό, ωστόσο υπάρχουν μελέτες που διαπιστώνουν ακόμη εμπόδια στην πρόσβαση κάποιων ομάδων τα οποία συνδέονται με τη γεωγραφική απόσταση, την κοινωνικοοικονομική κατά-σταση, το φύλο, την εθνικότητα και την καταγωγή. Η Περιγραφική Βιβλιογραφική Ανασκό-πηση ανέδειξε στις χώρες που μελετήθηκαν αξιόλογες προσπάθειες βελτίωσης της ποιότητας ωστόσο υπάρχουν ακόμη αρκετά και αδύνατα σημεία που θα πρέπει να αποτελέσουν τομείς προτεραιότητας για τις επόμενες μεταρρυθμίσεις. Συμπεράσματα: Οι πρακτικές της Γερμανίας και της Ισπανίας για την προαγωγή της ισότι-μης πρόσβασης θα μπορούσαν να αποτελέσουν παράδειγμα για τη χώρα μας η οποία, στον τομέα αυτό, εμφανίζει μεγάλα περιθώρια βελτίωσης. Η υιοθέτηση από τη χώρα μας αυτών των βέλτιστων πρακτικών φαίνεται να είναι εφικτή καθώς οι πολιτικές μεταρρυθμίσεων τό-σο των χωρών αυτών όσο και της Ελλάδας αναπτύσσονται προς τις ίδιες κατευθύνσεις και τους ίδιους πυλώνες. Επιπρόσθετα, σύμφωνα με την παρούσα μελέτη, η επιτυχία των μεταρ-ρυθμίσεων στην υγεία με σκοπό τη διασφάλιση της ποιότητας των παρεχόμενων υπηρεσιών, φαίνεται πως είναι κυρίως θέμα πολιτικής βούλησης, ορθής διαχείρισης των πόρων και με-ταρρυθμίσεων στον τρόπο οργάνωσης και διοίκησης των υπηρεσιών υγείας και λιγότερο ζή-τημα επάρκειας των διαθέσιμων πόρων.